text: [{"text_idx": "#000000", "text": "Ro\u0301tin til fyribyrging av \u00f8llum illum"}, {"text_idx": "#000001", "text": "Onki er betri enn ein sterkur karrir\u00e6ttur \u2013 og eg meini ordiliga sterkur. Og ta\u00f0 ger ta\u00f0 ikki verri, at ta\u00f0 ikki bara smakkar v\u00e6l, men at i\u0301 karri er eitt evni, sum sigst kunna fyribyrgja b\u00e6\u00f0i krabba, Alzheimers, demens, gikt og sukursju\u0301ku."}, {"text_idx": "#000002", "text": "Talan er um evni\u00f0 curcumin, sum er i\u0301 gurkumeiu. Hetta er kryddurtin sum litar karry gult. Curcumin ver\u00f0ur serliga u\u0301tvunni\u00f0 u\u0301r jar\u00f0legginum."}, {"text_idx": "#000003", "text": "Gurkumeia smakkar ikki av no\u0301gvum sja\u0301lv, men ta\u0301 karrir\u00e6ttir ver\u00f0a gj\u00f8rdir ver\u00f0ur alti\u0301\u00f0 lati\u00f0 ein ru\u0301gva av \u00f8\u00f0rum kryddari\u0301um i\u0301, serliga av chili, cayennupipar, paprika (s\u00f8tt, mi\u00f0al, sterkt), og so ymisk veikari sl\u00f8g av kryddurtum, so sum kumman og koriandur."}, {"text_idx": "#000004", "text": "Samb\u00e6rt Alzeimers felagsskapinum so hava tey kanna\u00f0 indarar og eru komin fram til, at tey fa\u0301a r\u00e6ttiliga sja\u0301ldan Alzeimers ("}, {"text_idx": "#000005", "text": "Nu\u0301 er ta\u00f0 so, at fyri at kunna pro\u0301gva naka\u00f0 vi\u0301sindaliga, so skulu royndir gerast, men hesar royndir kunnu av etiskum ors\u00f8kum ikki gerast vi\u00f0 fo\u0301lki, og ti\u0301 ver\u00f0a my\u0301s og rottur bru\u0301ktar til hesar kanningar. Ta\u00f0 vi\u0301sir seg, at sto\u0301rar n\u00f8gdir av curcumin kann fyribyrgja og minka um fyribrigdi, sum a\u0301vi\u0301sar sju\u0301kur elva, og tey hava funni\u00f0 fram til, at curcumin kann drepa krabbakyknur ("}, {"text_idx": "#000006", "text": "Men trey\u00f0ugt so, ta\u00f0 sum riggar i\u0301 my\u0301s og rottum, ny\u0301tist ikki eisini at rigga hja\u0301 menniskjum, og til munago\u0301\u00f0a vi\u00f0ger\u00f0 krevst at eta meira gurkumeia enn sja\u0301lvt ein \u201ckarrifreakur\u201d kla\u0301rar. Men uttan mun til, so hava tey (enn) ikki funni\u00f0 fram til, at karri er ska\u00f0iligt, so eisini framyvir fari eg at njo\u0301ta mi\u0301nar sterku karrir\u00e6ttir. Favoritturin hja\u0301 m\u00e6r er \u201cindiskar lippur\u201d vi\u00f0 sterkum spinati."}, {"text_idx": "#000007", "text": "Og annars haldi eg at heilsuma\u0301lara\u0301\u00f0i\u00f0 skal lata stu\u00f0ul til at seta a\u0301 stovn eitt \u201cIndian Curry House\u201d. Indiskir karrir\u00e6ttir kappast vanliga vi\u00f0 pizza, bu\u0301ffar, pylsur og fisk og chips. Undrist faktist a\u0301, at ongin er farin i\u0301 gongd vi\u00f0 eitt sli\u0301kt, men kanska ta\u00f0 hev\u00f0i veri\u00f0 tungt at fingi\u00f0 raksturin at koyrt, ti\u0301 no\u0301gvir f\u00f8royingar krevja ju\u0301 bara, at maturin smakkar av salti."}, {"text_idx": "#000008", "text": "Um onkur hevur hug at lesa meira um gurkumeiu, so er eitt fra\u0301li\u0301kt norskt leinki her:"}]